b'\n_START_ARTICLE_\nTaylor Swift\n_START_SECTION_\nMaagang Buhay\n_START_PARAGRAPH_\nIpinanganak si Swift noong 13 Disyembre 1989 sa Pennsylvania. Siya ang anak nina Andrea Gardner (n\xc3\xa9e Finlay), isang maybahay, at ni  Scott Kingsley Swift, isang stockbrocker. Ang kanyang lola, si Majorie Finlay, ay isang mang-aawit sa opera. Mayroong nakababatang kapatid si Swift, si Austin._NEWLINE_Noong nasa ika-apat na baitang si Swift ay nanalo siya sa isang patimpalak sa pagsulat ng tula gamit ang \xe2\x80\x9cMonster In My Closet\xe2\x80\x9d na tatlong pahina. Sa edad na 10, tinuruan siya ng isang taga-ayos ng kompyuter ng 3 chords ng gitara na nagpasimula sa kanyang interes sa naturang instrumento. Pagkatapos ay isinulat ni Swift ang kanyang unang kanta na \xe2\x80\x9cLucky You\xe2\x80\x9d. Noong siya ay 12 taong gulang, tinuon niya ang kanyang pansin sa pagsusulat ng isang nobelang may 350 pahina na nananatiling hindi nakalimbag. Nagsimula siyang magsulat ng mga awitin ng madalas bilang representasyon ng kanyang emosyon. Nagsimula rin siyang sumali sa mga patimpalak._NEWLINE_Madalas na din siyang bumisita sa Nashville, Tennessee at nakatrabaho ang mga lokal na manunulat ng kanta. Noong siya\xe2\x80\x99y 14, lumipat ang kanyang pamilya sa Nashville. _NEWLINE_Nag-aral si Swift sa Hendersonville High School ngunit na-homeschool din siya para sa kanyang mga huling taon. Noong 2008, nakuha niya ang kanyang diploma sa high school._NEWLINE_Si Shania Twain ang pinakamalaking impluwensiya sa larangan ng musika kay Swift. Ang iba pa ay sina LeAnn Rimes, Tina Turner, Dolly Parton, at ang lola ni Swift.\n_START_SECTION_\nKarera sa Musika\n_START_PARAGRAPH_\nNoong una palang ay mahilig ng kumanta si Taylor Swift. Ngayon ay mayroon siyang limang (5) album. Ito ay ang Taylor Swift (album) , Fearless, Speak Now, Red at 1989.\n_START_SECTION_\n05: Pagsisimula =\n_START_PARAGRAPH_\nSa edad na 6, pumunta si Swift sa Nashville upang makakuha ng isang record deal gamit ang demo tape ng kanyang pagkanta ng mga awitin sa karaoke. Nagbigay siya ng kopya sa lahat ng kompanya sa bayan ngunit hindi siya nakuha. Pagkatapos bumalik ni Swift sa Pennsylvania, siya ang pinakanta sa U.S. Open tennis tournament pambansang awit kung saan nakakuha ng positibong reaksiyon ang kanyang bersyon. Pagkatapos magtanghal sa The Bluebird Caf\xc3\xa9, isang tagpuan ng mga manunulat ng kanta sa Nashville, nakuha niya ang atensiyon ni Scott Borchetta at isinama siya sa bagong record label na Big Machine Records. Sa edad na 14, siya ang pinakabatang manunulat ng kanta ng Sony/ATV Tree Publishing House._NEWLINE_=== 2006\xe2\x80\x9308: Taylor Swift ===I love Taylor Swift!_NEWLINE_Inilabas ni Swift ang kanyang pangunahing kanta na \xe2\x80\x9cTim McGraw\xe2\x80\x9d noong kalagitnaan ng 2006 at iniranggo ito na pang-anim sa Billboard magazine\xe2\x80\x99s Hot Country Songs chart. Ang kanyang album na \xe2\x80\x9cTaylor Swift" ay inilabas noong 24 Oktubre 2006. Sa unang linggo nito ay bumenta ito ng 39,000 na kopya. Ito ay nanguna sa Billboard Top Country Albums at panglima naman sa Billboard 200. Nanguna ang kanyang album ng walong sunod-sunod na linggo sa Top Country Album charts at nanatili sa ibabaw ng 24 sa 91 na linggo. Ang music video ng \xe2\x80\x9cTim McGraw\xe2\x80\x9d ay nanalo ng Breakthrough Video of the Year Award sa 2007 CMT Music Awards. Inilabas niya ang kanyang pangalawang kanta sa Taylor Swift na \xe2\x80\x9cTeardrops on My Guitar\xe2\x80\x9d noong 24 Pebrero 2007. _NEWLINE_Sa kalagitnaan ng 2007, umabot ang kanta sa pangalawang pwesto sa Billboard\xe2\x80\x99s Hot Country Songs chart at pangtatlumputtatlo naman sa Billboard Hot 100. Noong Oktubre 2007, ginawaran si Swift ng Songwiter/Artist of the Year ng Nashville Songwriters Assn. Intl., siya ang pinakabatang artista na nakakuha ng gantimpala._NEWLINE_Ang pangatlong kanta \xe2\x80\x9cOur Song\xe2\x80\x9d ay nanguna sa Country Charts sa loob ng anim na linggo, panglabing-anim sa Billboard Hot 100 at umakyat sa pangdalawamput-apat na pwesto sa Billboard Pop 100. Nagkaroon din siya ng holiday album, Sounds of the Season: The Taylor Swift Holiday Collection noong katapusan ng 2007. Nahalal din si Swift sa 2008 Grammy Award bilang Best New Artist ngunit natalo siya kay Amy Winehouse. Ang \xe2\x80\x9cPicture to Burn\xe2\x80\x9d ang pang-apat na kanta sa kanyang album. Sa paglabas nito ay umabot ito sa pangatlong pwesto sa Billboard Country chart sa tagsibol ng 2008._NEWLINE_Ang \xe2\x80\x9cShould\xe2\x80\x99ve Said No\xe2\x80\x9d ang pangalawang kanta ni Swift na kumuha ng unang pwesto. Sa tag-init ng 2008, inilabas ni Swift ang \xe2\x80\x9cBeautiful Eyes\xe2\x80\x9d isang EP na mabibili lang sa Wal-Mart. Sa unang linggo nito, nakabenta ang album ng 45,000 na kopya at nanguna sa Billboard\xe2\x80\x99s Top Country Albums chart at pangsiyam naman sa Billboard 200. Kasama ng album niyang Taylor Swift na pumangalawa sa pwesto sa parehong linggo, siya ang unang artista mula 1997 na makuha ang una at pangalawang pwesto sa Top Country Albums Chart._NEWLINE_=== 2008\xe2\x80\x932010: Fearless at Kontrobersiya sa MTV VMA === I love Taylor Swift_NEWLINE_Ang pangalawang album ni Swift na Fearless ay inilabas sa Estados Unidos noong Nobyembre 2008. Nanguna ang nasabing album sa Billboard 200 Album Chart. Ang nabenta nitong 592,304 ang pinakamataas na paglabas ng album ng isang country artist noong 2008. Ito din ang pinakamataas na paglabas ng album ng isang babaeng artista sa lahat ng genre ng musika. Ang pangunang kanta nito na \xe2\x80\x9cLove Story\xe2\x80\x9d ay pumatok sa country at pop charts. Sa ikawalong linggo mula nang ito\xe2\x80\x99y ilabas, ang Fearless ay nakabenta na ng mahigit 338,467 na downloads. Sa unang linggo nito ay pito sa kanta ng Fearless ay nasama sa Billboard 100. Ang \xe2\x80\x9cWhite Horse\xe2\x80\x9d na nakakuha ng panglabintatlong pwesto, ang nagbigay kay Swift ng kanyang pang-anim na top 20 debut of 2008. Sa 13 kanta sa Fearless, 11 ang nanatili sa Hot 100. Ang \xe2\x80\x9cChange\xe2\x80\x9d ay napili na isama sa soundtrack ng Team USA sa 2008 Summer Olympics._NEWLINE_Ang pangunang kanta ng album na \xe2\x80\x9cLove Story\xe2\x80\x9d na nakabase sa Romeo and Juliet ay inilabas noong 12 Setyembre 2008. Ang pangalang kanta naman na \xe2\x80\x9cWhite Horse\xe2\x80\x9d ay inilabas noong 8 Disyembre 2008. Ang kantang \xe2\x80\x9cForever and Always\xe2\x80\x9d ay tungkol sa relasyon nila ni Joe Jonas. Siya ang unang artista sa kasaysayan ng Nielsen SoundScan na magkaroon ng dalawang magkaibang album sa Top 10 sa Year End Chart. Sa kalagitnaan ng Enero 2009, si Swift ang unang county artist na nanguna sa 2 million mark paid in downloads sa pamamagitan 3 kanta. Si Swift ang Billboard\xe2\x80\x99s Top Country Artist at Hot Country Songwriter of 2008; siya rin ang may pinakamataas na benta sa larangan ng country music. _NEWLINE_Noong Enero 2009, inanunsyo ni Swift ang kanyang Fearless Tour sa Hilagang Amerika. Noong 8 Pebrero 2009, kinanta niya ang \xe2\x80\x9cFifteen\xe2\x80\x9d kasama si Miley Cyrus sa 51st Grammy Awards. Mula noong katapusan ng Pebrero, ang kanyang kanta na \xe2\x80\x9cLove Story\xe2\x80\x9d ang may pinakamataas na bilang na na-download sa kasaysayan. Nilabas din niya ang kantang \xe2\x80\x9cCrazier\xe2\x80\x9d na kasama sa pelikulang \xe2\x80\x9cHannah Montana: The Movie\xe2\x80\x9d. Sa 44th Annual Academy of Country Music Awards, nasungkit ni Swift ang Album of the Year bilang artista at prodyuser ng Fearless. Siya ang pinakabatang artistang nakakuha ng gantimpalang ito._NEWLINE_Noong gabi ng 2009 MTV Video Music Awards ay napanalunan niya ang Best Female Video para sa \xe2\x80\x9cYou Belong With Me\xe2\x80\x9d. Habang siya\xe2\x80\x99y nagsasalita, sumabat si Kanye West at inagaw ang mikropono sa kanya. Ayon kay West ay mas karapatdapat si Beyonce na parangalan ng Best Female Video para sa kanyang \xe2\x80\x9cSingle Ladies (Put a Ring on It). Ang nasabing pangyayari ay nakatanggap ng mga negatibong komento at reaksiyon mula sa mga manonood. Nang tanggapin ni Beyonce ang Best Video of the Year ay tinawag niya si Swift upang tapusin ang kanyang pasasalamat. Pagkatapos ng gabing iyon, humingi ng paumanhin si West kay Swift at tinanggap naman niya ito. May _NEWLINE_Noong 11 Nobyembre 2009, si Swift ang pinakabatang artista na nakakuha ng Country Music Association Award para sa Entertainer of the Year at ang isa sa anim na babae na nakatanggap nito.\n_START_SECTION_\n2010\xe2\x80\x93kasalukuyan: Speak Now\n_START_PARAGRAPH_\nInilabas ni Swift ang kanyang bagong album na Speak Now noong 25 Oktubre 2010. Siya mismo ang sumulat ng lahat ng kanta kasama si Nathan Chapman bilang isa pang prodyuser. Ang pangunahing kanta nito na \xe2\x80\x9cMine\xe2\x80\x9d ay nailabas sa internet na nagresulta sa desisyon ang Big Machine Records na agahan ang labas ng kanta upang talunin ito. Dinaluhan niya ang 44th Annual Country Music Awars noong 10 Nobyembre 2010. Noong 2011, binisita ni Swift ang Singapore para sa kanyang Asian Tour. Ang Hong Kong ang huling destinasyon ng kanyang Speak Now World Tour at pagkatapos ay sisimulan naman niya ang kanyang European at American Tour. Noong 2010, nakabenta na si Swift ng 4,470,000 album sa Estados Unidos at 9.9 milyon digital tracks.\n_START_SECTION_\nIstilo sa Pagsulat\n_START_PARAGRAPH_\nMala talambuhay ang kanyang mga kanta. Halimbawa nito ay ang \xe2\x80\x9cForever and Always\xe2\x80\x9d tungkol sa relasyon  nila ni Joe Jonas. Ang \xe2\x80\x9cFifteen\xe2\x80\x9d ay tungkol sa unang taon niya sa high school. Sinabi din niya na gusto niyang makaugnay ang kanyang mga tagahanga. Dahil sa mala talambuhay na katangian ng kanyang mga kanta, ang iba niyang tagahanga ay sinaliksik ang pinagmulan ng kanyang mga kanta.\n_START_SECTION_\nPag-arte\n_START_PARAGRAPH_\nNagsimula ang kanyang pag-arte sa music video ni Brad Paisley na \xe2\x80\x9cOnline\xe2\x80\x9d.  Noong 5 Marso 2009 naman, lumabas siya sa CSI: Crime Scene Investigation bilang Haley Jones.  Noong 2010 naman, lumabas siya sa pelikulang Valentine\xe2\x80\x99s Day bilang si Felicia. Napanalunan niya ang Teen Choice Award for Movie Female Breakout  dahil sa kanyang karakter. Siya din ang boses ni Audrey sa animated film na \xe2\x80\x9cThe Lorax\xe2\x80\x9d na ilalabas sa 2012.\n_START_SECTION_\nPaninda\n_START_PARAGRAPH_\nSi Swift ang mukha ng L.E.I Jeans simula 2008. Noong 2009, siya ang naging pinakabagong celebrity spokesperson ng National Hockey League.\n_START_SECTION_\nKawang-gawa\n_START_PARAGRAPH_\nNoong 21 Setyembre 2007, tumulong si Swift helped sa kampanya upang maprotektahan ang kabataan laban sa online predators. Kasama niya si Tennessee Governor Phil Bredesen upang labanan ang internet sex crimes. Sa simula ng 2008, binigay niya ang isang rosas na Chevy pick-up truck sa children\xe2\x80\x99s charity na Victory Junction Gang. Binigay din niya ang lahat ng kinita mula sa mga paninda ng 2008 Country Music Festival sa Red Cross, sa Nashville Area Red Cross Disaster Relief Fund at sa National American Red Cross Disaster Relief Fund._NEWLINE_Nagbigay din siya ng $100,000 sa Red Cross sa Cedar Rapids, Iowa upang matulungan ang mga biktima ng baha noong 2008. Noong kanyang kaarawan, nagbigay din siya ng $250,000 sa iba\xe2\x80\x99t ibang paaralan sa bansa na napasukan niya. Binigay din niya ang kanyang sapatos na may pirma niya sa Wish Upon a Hero Foundation\'s Hero in Heels na isang subasta upang makalikom ng pera para sa mga kababaihang may kanser. Noong 2010, nagbigay siya ng $500,000 upang matulungan ang mga biktima ng baha sa Tennessee.\n_START_SECTION_\nPersonal na Buhay\n_START_PARAGRAPH_\nNoong 2008, nagkaroon ng relasyon si Swift kay Joe Jonas na natapos din ng taong iyon. _NEWLINE_Noong 2009, nakarelasyon naman niya ang aktor na si Taylor Lautner. Pinag-usanpan na ang kantang \xe2\x80\x9cBack to December\xe2\x80\x9d ng kanyang album na Speak Now ay tungkol kay Lautner. _NEWLINE_Sa katapusan ng 2010, nagkaroon sila ng maikling relasyon ng aktor na si Jake Gyllenhaal. Naghiwalay din sila noong simula ng 2011.'